
Ministru kabineta sēdes protokollēmums

Informatīvais ziņojums "Informatīvais ziņojums "Par apvienoto tiltu pār Daugavu""

· 1. Pieņemt zināšanai iesniegto informatīvo ziņojumu.
· 2. Atbalstīt informatīvajā ziņojumā piedāvāto Rail Baltica DS2 posma Apvienotā autoceļa un dzelzceļa tilta pār Daugavu (turpmāk – Apvienotais tilts)  jauna risinājuma adaptāciju un optimizāciju.
· 3. Apturēt nekustamo īpašumu Apvienotā tilta teritorijā atsavināšanu Rail Baltica vajadzībām līdz Apvienotā tilta adaptācijas un optimizācijas risinājumu pieņemšanai.
· 4. Pieņemt zināšanai, ka projekta "101155871 — 23-LV-TM-RBMMLV-CEF2-3MM (MM 3)" turpmāka īstenošana ir izbeigta, kā rezultātā:
· 4.1. jautājums par tam nepieciešamo valsts budžeta līdzfinansējumu un priekšfinansējumu, kā arī tā pieprasīšanu šobrīd nav aktuāls, attiecīgi atzīt Ministru kabineta 2023.gada 12.septembra  sēdes protokola Nr. 44 72. § 4., 5., 6 un 9.punktā noteikto par aktualitāti zaudējušu;
· 4.2. Satiksmes ministrijas kontā ieskaitītais ārvalstu finanšu palīdzības līdzekļu avanss 25 775 589,50 euro apmērā ir atmaksājams Eiropas Komisijai, attiecīgi Satiksmes ministrijai sagatavot un iesniegt Finanšu ministrijā pieprasījumu apropriācijas izmaiņām, lai nodrošinātu atmaksas veikšanu.
· 5. Atzīt Ministru kabineta 2023.gada 12.septembra  sēdes protokollēmuma (protokols Nr. 44 72. §) 8.  punktā doto uzdevumu par aktualitāti zaudējušu.

